Hankija/tellija: Tapa Vallavalitsus

Väikehange: Mänguväljaku EPDM katendi vahetus.

Lp pakkuja

Kutsume teid esitama pakkumust Tapal Kesk tn 4 asuva laste mänguväljaku EPDM katendi vahetamiseks täies mänguväljaku ulatuses.

**1. Hanke objekt**

Laste mänguväljak asub Tapa vallas Tapa linnas, Kesk tn 4 kinnistul (Tapa Kultuurikoja taguses pargis katastritunnus 79001:001:0398). Mänguväljaku pindala (katendi suurus) on 432 m².

Mänguväljakul asuvad järgmised mänguelemendid:

1. Kindluse teemaline mängulinnak (maksimaalne kukkumiskõrgus 205 cm, turva-ala 751x951 cm)
2. 2 kahe istmega rippkiike (maksimaalne kukkumiskõrgus 135 cm, turva-ala 317x750 cm)
3. Köispüramiid ((maksimaalne kukkumiskõrgus 90 cm, turva-ala 968x968 cm)
4. 8 pargipinki ja 4 prügikasti.

Mänguväljak on rajatud 2017.a.

Asendiplaani aluseks on Maa-ameti aerofoto.

**2. Tööde kirjeldus**

2.1. Olemasoleva mänguväljaku EPDM katendi eemaldamine ja utiliseerimine, kaasa arvatud SBR.

2.2. Aluspõhja korrigeerimine.

2.3. Uue valatava EPDM turvaaluskatte paigaldus. Kihi paksus vastavalt olemasolevate elementide kukkumiskõrgustele. EPDM katendi toon valida 3-4 toonist mix segu.

**3. Üldised nõuded**

3.1. Juhul, kui dokumentides on nimetatud või viidatud kindlale ostuallikale, protsessile, kaubamärgile, patendile, tüübile, päritolule ning tootmisviisile, on pakkujal õigus pakkuda samaväärset samade tehniliste omadustega ja visuaalse väljanägemisega toodet.

3.2. Käesolevas lähteülesandes sätestamata tingimustes ja nõuetes juhindub töövõtja kehtivatest normidest, heast tavast, oma kogemustest ja professionaalsusest.

3.3. Tööde teostaja kohustuseks on tööde käigus tellija vajaduste ja soovide väljaselgitamine ning nendega arvestamine. Juhul kui tellija soovid ei ole otstarbekad või ei vasta kehtivatele seadustele ja normidele kohustub tööde teostaja andma tellijale professionaalse selgituse ja hinnangu ning võimalusel leidma lahenduse, mis rahuldaks tellija soove ja ei oleks vastuolus kehtivate normide ja seadustega.

**4. Nõuded pakkujale**

4.1. Pakkujal ei tohi olla riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt. Hankija kontrollib nimetatud nõude täitmist iseseisvalt avalike registrite alusel ja kõrvaldab pakkuja kellel nimetatud asjaolu esineb.

4.2. Pakkuja peab tagama töö tegemisel vajaliku kvalifikatsiooniga tööjõu kasutamise ja kui konkreetsete tööde tegemiseks on õigusaktides kehtestatud nõuded, et vastavat tööd võivad teostada isikud, kellel on muuhulgas vajalik vastav majandustegevuse teade, tegevusluba või registreering, siis tagama, et vastavaid töid teostaksid isikud, kellel on õigus selle töö tegemiseks.

**5. Nõuded pakkumusele**

5.1. Pakkumus tuleb esitada vormi maksumuse tabeli (lisa 1) sisu kohaselt digitaalselt allkirjastatuna.

5.2. Pakkumus peab olema jõus vähemalt 1 kuu.

**6. Pakkumuse esitamine ja tähtajad**

6.1. Pakkumus peab sisaldama:

6.1.1. pakkuja nimi, registrikood ja aadress;

6.1.2. pakkumuse maksumuse tabel.

6.2. Maksumus peab sisaldama kõiki kaasnevaid kulusid.

6.3. Dokumentides esitatud konkreetsed tööde mahud tuleb lugeda informatiivseteks ning pakkumuses tuleb arvestada tegelike vajalike tööde mahtudega tutvudes objektiga kohapeal.

**7. Hanke menetlemine**

7.1. Hankija kontrollib ja hindab pakkumuse vastavust käesoleva hanketeate punktis 4 toodud tingimustele.

7.2. Hankija kontrollib pakkuja vastavust käesoleva hanketeate punktis 3 kirjeldatud kriteeriumitele.

7.3. Hankijal on õigus küsida pakkujatelt täiendavat selgitust või tõendeid käesolevas hanketeates toodud asjaolude kohta.

7.4. Hindamiskriteeriumiks on pakkumuse maksumus.

7.5. Hankijal on õigus pidada pakkujatega läbirääkimisi eesmärgiga tagada hankija eesmärkide täitmine, st kindlustada nõuetekohane töö hankijale vastuvõetava hinna eest ja eelarvest tulenevate võimaluste piirides.

7.6. Hankijal on õigus vähendada töömahtusid kui maksumused ületavad hanke eeldatavat maksumust ning hankija rahalisi võimalusi. Läbirääkimisi mahtude vähendamiseks võib pidada ka ainult madalaima maksumusega pakkumuse esitanud pakkujaga.

7.7. Hanke tulemuste kinnitamine toimub vallavalitsuse korraldusega. Korraldus edastatakse pakkujatele kolme tööpäeva jooksul e-postiga.

**8. Lepingu sõlmimine ja tingimused**

8.1. Leping tuleb sõlmida 7 päeva jooksul alates hankija poolt allkirjastatud lepingu saatmisest edukale pakkujale.

8.2. Tööde teostamise tähtaeg on kaks kuud lepingu sõlmimisest.

8.3. Tellija ei tasu ettemaksu.

8.4. Tööde eest tasutakse vastavalt tegelikult teostatud tööde mahule.

8.5. Teostatud töödele kehtib garantii vähemalt 24 kuud.

**9. Pakkumuse esitamine**

9.1. Pakkumus esitada digitaalselt allkirjastatuna e-posti aadressil vallavalitsus@tapa.ee .

9.2. Pakkumuse esitamise hilisem tähtaeg on **18. aprill 2024 kell 11:00.**

**10. Kontaktisik**

Tapa Vallahooldus juhataja Lembit Saart, tel 52 03 992, vallahooldus@tapa.ee

Lisad

1. Maksumuse tabel

2. Asendiplaan